CELEX: 32016D1373
Language: lv
Date: 2016-08-11 00:00:00
Title: Komisijas Īstenošanas lēmums (ES) 2016/1373 (2016. gada 11. augusts) ar ko apstiprina tīkla darbības uzlabošanas plānu Eiropas vienotās gaisa telpas darbības uzlabošanas sistēmas otrajam pārskata periodam (2015–2019) (Dokuments attiecas uz EEZ)

12.8.2016   
            
            
               LV
            
            
               Eiropas Savienības Oficiālais Vēstnesis
            
            
               L 217/51
            
         KOMISIJAS ĪSTENOŠANAS LĒMUMS (ES) 2016/1373
   (2016. gada 11. augusts)
   ar ko apstiprina tīkla darbības uzlabošanas plānu Eiropas vienotās gaisa telpas darbības uzlabošanas sistēmas otrajam pārskata periodam (2015–2019)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 10. marta Regulu (EK) Nr. 549/2004, ar ko nosaka pamatu Eiropas vienotās gaisa telpas izveidošanai (pamatregula) (1), un jo īpaši tās 11. panta 1. punktu,
   ņemot vērā Komisijas 2013. gada 3. maija Īstenošanas regulu (ES) Nr. 390/2013, ar ko nosaka aeronavigācijas pakalpojumu un tīkla funkciju darbības uzlabošanas sistēmu (2), un jo īpaši tās 6. panta d) punktu,
   tā kā:
   
               (1)
            
            
               Saskaņā ar Komisijas Regulu (ES) Nr. 677/2011 (3) tīkla pārvaldnieks palīdz īstenot darbības uzlabošanas sistēmu.
            
         
               (2)
            
            
               Saskaņā ar Īstenošanas regulu (ES) Nr. 390/2013 tīkla pārvaldnieks izstrādāja tīkla darbības uzlabošanas plānu Eiropas vienotās gaisa telpas darbības uzlabošanas sistēmas otrajam pārskata periodam (2015–2019) un iesniedza to Komisijai.
            
         
               (3)
            
            
               Komisija, kurai palīdz darbības izvērtēšanas iestāde, ir novērtējusi tīkla darbības uzlabošanas plānu attiecībā uz Savienības mēroga darbības mērķiem un mutatis mutandis Īstenošanas regulas (ES) Nr. 390/2013 IV pielikumā noteiktajiem kritērijiem, kā arī pārējām minētās regulas prasībām.
            
         
               (4)
            
            
               Minētajā novērtējumā tika konstatēts, ka tīkla darbības uzlabošanas plāns ir saskaņā ar minētajiem mērķiem, kritērijiem un prasībām. It īpaši attiecībā uz galvenajām darbības jomām, proti, drošību, vidi un kapacitāti, plānā izklāstītie mērķi atbilst attiecīgajiem Savienības mēroga mērķiem un tātad tie ir atbilstoši minētajiem Savienības mēroga mērķiem. Attiecībā uz galveno darbības jomu “izmaksu efektivitāte” plānā noteiktie mērķi ir arī saderīgi ar Savienības mēroga mērķiem, ņemot vērā, ka aprēķināto vienības izmaksu samazināšanas tendence ir augstāka nekā Savienības mēroga mērķim.
            
         
               (5)
            
            
               Tādēļ ir lietderīgi, ka Komisija apstiprina tīkla darbības uzlabošanas plāna galīgo versiju tā 2015. gada jūnija izdevumā, ko tīkla pārvaldnieks izstrādājis un iesniedzis Komisijai.
            
         IR PIEŅĒMUSI ŠO LĒMUMU.
   1. pants
   Tīkla darbības uzlabošanas plāns Eiropas vienotās gaisa telpas darbības uzlabošanas sistēmas otrajam pārskata periodam (2015–2019) tā 2015. gada jūnija izdevumā, ko tīkla pārvaldnieks ir iesniedzis, ir apstiprināts.
   2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2016. gada 11. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 96, 31.3.2004., 1. lpp.
   
   
      (2)  OV L 128, 9.5.2013., 1. lpp.
   
   
      (3)  Komisijas 2011. gada 7. jūlija Regula (ES) Nr. 677/2011, ar ko nosaka sīki izstrādātus noteikumus gaisa satiksmes pārvaldības (ATM) tīkla funkciju īstenošanai un ar ko groza Regulu (ES) Nr. 691/2010 (OV L 185, 15.7.2011., 1. lpp.).